Mediese fonds betaal vir 7 dae se ventilator vir asem | Netwerk24
Tongaat: Vermoorde vrou was weerloos ná beroerte
Die vrou van Tongaat wat Maandag in haar huis doodgeslaan is, was weerloos nadat sy onlangs ’n beroerte gehad het wat haar linkerkant deels verlam gelaat het.
Nog ’n verdagte vas ná moord op Jesse, stiefoupa
’n Tweede verdagte is Dinsdagmiddag in verband met die moord en verkragting van Jesse Hess (19), ’n eerstejaar- teologiestudent aan die Universiteit van Wes-Kaapland (UWK), en die moord van haar stiefoupa, Chris Lategan (85), op 30 Augustus vanjaar i
Naseem dalk krieket se nuwe wonderkind
Belowende jong krieketspelers is geen ongewone verskynsel in Pakistan nie. Maar die 16-jarige naatbouler Naseem Shah kan die term “wonderkind” herdefinieer sou hy gekies word vir sy land se komende toetse teen Australië.
SA rugby: Olikheid ná die vrolikheid?
Die Springbokke se Wêreldbeker-triomf sal plaaslike ondersteuners se verwagtinge aanwakker, maar hulle moet versigtig optimisties wees, sê Pote Human, die Bulle se breier.
Dokumentêr oor Schumacher sloer
Die lang verwagte dokumentêre rolprent oor die lewe van die Formule Een-legende Michael Schumacher is vertraag omdat die vervaardigers glo meer tyd benodig om sensitiewe beeldmateriaal van die gesin na te gaan.
R130 mjd. van FirstRand aan beleggers ontknoop
Die beleggingsmaatskappy wat ’n groot belang in die bankgroep FirstRand Beperk besit, gaan sy belang van R130 miljard aan aandeelhouers ontknoop.
Verpligte versekering kan weghol-premies help vermy
Daar is ’n “ontploffing van risiko” in Suid-Afrika se versekeringsbedryf, maar premies kan doodeenvoudig nie net aanhou styg nie.
Entrepreneurs ‘dra byna niks tot SA ekonomie by’
Suid-Afrikaanse entrepreneurs floreer nie. Hul omset stagneer, hul uitdagings bly dieselfde en word in sommige gevalle selfs erger.
Kan klimaatsverdrag slaag sonder Amerika?
Die Trump-administrasie het die VN formeel in kennis gestel dat hy hom wil onttrek aan die Parys-verdrag vir klimaatsverandering. Henrik Selen beantwoord vier vrae oor hoe dit vooruitsigte sal beïnvloed om die ergste uitwerking van aardverwarming te vermy.
Saam kan ons berge versit
Volgens Statistieke SA se algemene huishoudelike peiling wat in 2018 uitgereik is, praat meer as ’n kwart (25,3%) van ons land se mense Zoeloe tuis. 14,8% praat Xhosa en 12,2% Afrikaans – die derde mees algemene huistaal in Suid-Afrika, teenoor Engels wat die sesde plek (8,1%) beklee.
Hoekom ons nog so bang is vir saamwees
Soms word ons in Suid-Afrika geseën met wonderlike saamwees-oomblikke wanneer ons ietsie proe van die verenigde land waarvan ons almal droom.
FOTO’S: Monaco-jongspan steel die kollig
Alte oulik! Monaco se prins Jacques en prinses Gabriella het Dinsdag saam met hul niggies en nefies op die Pienk Paleis se balkonne vir die skares gewaai.
‘Trackers’ selfs gewilder as ‘Game of Thrones’
Die televisiereeks Trackers se finale episode is nog nie eens uitgesaai nie en dit het reeds die rekords laat spat.
DIE TESTAMENT: Episode 58
Gaan Annchen, Jacques en Sandra kan wegkom? Waar is Bastian?
Waterval steeds ontoeganklik vir toeriste ná swaar reën
Mense word steeds nie naby die Rust-en-Vrede-waterval by die Kango-grotte toegelaat nie. Dié waterval, wat ’n gewilde toeristebestemming naby Oudtshoorn is, bly gesluit ná die onlangse swaar reën.
Van skoonmaker tot hoofingenieur in visserybedryf
’n Ingenieur wat haar loopbaan as ’n skoonmaker begin het, het jong mense aan die vooraand van Wêreldvisserye-dag, wat op 21 November is, aangemoedig om loopbaangeleenthede in die visserybedryf te benut.
Mediese fonds betaal vir 7 dae se ventilator vir asem
Deur Landi Slatter 27 Oktober 2019 00:03
’n Vrou wie se man om sy lewe geveg het met ’n meganiese asemhalingmasjien kon haar ore nie glo toe die siekefonds glo sê dis reg of weg ná sewe dae nie.
Carmen en Marik op hul troudag.
Carmen Kotze (37) van Thabazimbi se emosies wissel tussen woede en hartseer wanneer sy vertel oor haar Suid-Kaapse vakansie waarvan haar man, Marik (35), nooit teruggekeer het nie.
Marik, ’n sakeman, is met ’n raaiselagtige longvirus gehospitaliseer net ’n dag nadat hulle in April by hul vakansieplek in Hermanus aangekom het.
Twee dae later is hy oorgeplaas na die MediClinic Panorama in Kaapstad. Sy toestand het so versleg dat hy nie meer self kon asem haal nie en die dokters het hom aan ’n sogenaamde Ecmo-masjien gekoppel, ’n ventilator wat soos longe funksioneer.
Sy en Marik – wat aanvanklik vir haar kon skryf – het moedig teen die longvirus geveg en gepraat oor hul beplande ski-vakansie in Italië.
Daar was mos nie ’n manier wat ek daai masjiene sou afsit nie! . . . Dis moord.
Toe roep die hospitaal haar in om te sê Bestmed, hul siekefonds, gaan net vir sewe dae se behandeling met die Ecmo-masjien betaal en sy moet nou kies of sy dit eerder wil afsit.
“Daar was mos nie ’n manier wat ek daai masjiene sou afsit nie!” het Carmen die afgelope week aan Rapport gesê. “Dis moord.”
Sy sê Marik het aanvanklik verbetering getoon. Sy het in die Kaap agtergebly en elke dag van 06:00 langs sy bed gesit, hom geskeer, sy hande en voete masseer en die fisioterapeut gehelp om sy spiere sterk te hou.
Ná vier weke op die Ecmo-masjien het hy dramaties agteruit gegaan.
Marik tydens ’n Crossfit-kompetisie. Carmen sê hy was baie gesond voor hy so skielik siek geword het.
“Hy was te swak om teater toe te skuif en hulle moes in die waakeenheid opereer. Hy het inwendig begin bloei en hulle het toe gesien sy longe was geperforeer. Daar was ’n gaatjie en hy het doodgebloei.”
Marik is op 20 Junie dood.
Sy sê dokters kan steeds nie vir haar sê wat presies die virus was wat hom so afgetakel het nie.
Carmen sê haar man was ’n gesonde, fikse man wat aan Cross­fit-kompetisies deelgeneem het.
Ongeveer twee weke voor hul vakansie in Hermanus het hy verkoue-simptome begin kry, maar hulle wou graag voortgaan met die vakansie.
Die paartjie sou in Desember hul derde huweliksherdenking vier. Maar nou sit sy net met hoofbrekens oor mediese rekeninge. Die hospitaal het onlangs vir haar ’n finale aanmaning gestuur om die meer as R400 000 wat uitstaande is, te betaal. Sy sê dit sal haar finansieel ruïneer.
Carmen het eers in ’n lodge en toe in ’n woonstelletjie naby die hospitaal gebly en was 06:00 in die oggend al aan sy sy.
Carmen het al so hard met Bestmed baklei dat hul mediese raadgewer persoonlik met haar vergader het op 2 September.
In ’n opname van die vergadering waarna Rapport geluister het, verduidelik Bestmed se verteenwoordigers dat dit hul beleid is om aanvanklik net vir sewe dae goedkeuring te gee vir Ecmo-behandeling en dit daarna heroorweeg indien die pasiënt die nodige vordering toon.
Daar is ’n dispuut oor kliniese terugvoering aan die siekefonds oor Marik se siektetoestand.
Carmen hou vol sy en Marik se dokters was heeltyd langs sy bed en sy kan nie verantwoordelik gehou word om komplekse administratiewe prosedures te verstaan of dit uit te voer nie.
Bestmed het belowe om die saak weer met die bestuur te bespreek en terugvoering vir haar te gee, maar teen Dinsdag, byna twee maande later, het sy nog nie weer ’n woord gehoor nie.
Rapport het Woensdag vrae aan Bestmed gestuur oor Marik se geval, onder meer waarom hulle nie die rekeninge wil betaal nie omdat sy gediagnoseerde toestand ’n voorgeskrewe minimum voordeel blyk te wees en wat Bestmed se beleid is vir die finansiering en tydsduur vir lewensondersteunende masjiene.
Dr. Christo du Preez, mediese raadgewer van Bestmed, het Donderdag laat weet Bestmed het nou besluit om tog te “help met befondsing van die uitstaande Ecmo-kostes”.
Die administrasie om al die rekeninge bymekaar te kry is egter “arbeidsintensief” en hulle het verlede week by ’n totaal van “meer as R325 000” uitgekom.
“Die volgende stap sal wees om die uitstaande bedrae te rekonsilieer omdat dit lyk of daar ’n verskil is in die totaal wat ons het en wat die familie verskaf.”
Meer oor: Carmen Kotze | Marik Kotze | Mediclinic Panorama | Bestmed
Mooinooi-saak se ‘baasbrein’ aan ventilator gekoppel
Napier-ongeluk: Oorlewende steeds in hospitaal
Twis oor lotto-geld draai in appèlhof
Malema, Ndlozi daag op vir aanrandingsaak
Dogter sukkel ná Napier-ongeluk wat gesin eis